కీరా పరాటా రెసిపీ ఏంటి?
కీరా పరాటా కి కావలసిన పదార్ధాలు మరియు తయారు చేసే విధానం ఇక్కడ ఇవ్వబడింది.

కావలసిన పదార్థాలు:
1. కీరా దోస ముక్కలు - ఒక కప్పు
2. పచ్చిమిర్చి - 2
3. అల్లం - అరంగుళం ముక్క
4. గోధుమపిండి - ఒక కప్పు
5. శనగపిండి - రెండు టేబుల్ స్పూన్లు
6. జీలకర్ర పొడి - అర టీ స్పూను
7. వాము - అర టీ స్పూను
8. పసుపు - చిటికెడు
9. పంచదార - పావు టీ స్పూను
10. నూనె లేదా నెయ్యి - కాల్చడానికి
11. ఉప్పు - రుచికి సరిపడా
12. కొత్తిమీర + పుదీనా తరుగు - అరకప్పు.

తయారుచేసే విధానం:
1. మిక్సీలో దోస ముక్కలు, పచ్చిమిర్చి, అల్లం, కొత్తిమీర, పుదీనా తరుగు వేసి రుబ్బుకోవాలి
2. ఒక లోతైన పాత్రలో ఈ మిశ్రమాన్ని వేసి అందులో గోధుమపిండి, ఉప్పు, శనగపిండి, వాము, జీలకర్ర పొడి, పసుపు, పంచదార బాగా కలిపి ఒక టీ స్పూను నెయ్యి వేసి ముద్దగా కలుపుకోవాలి
3. పిండి తక్కువైతే మరికొంత కలుపుకోవచ్చు
4. ఈ ముద్దని పావుగంట పక్కనుంచాలి
5. తర్వాత కొంత కొంత పిండిని తీసుకొని మీకు ఇష్టమైన ఆకారంలో పరాటాలు చేసుకుని పెనంపై నూనె లేదా నెయ్యితో రెండువైపులా దోరగా కాల్చుకోవాలి
6. ఇవి నిమ్మ/టమోటా పచ్చడితో బాగుంటాయి.